หุ้นปิดตลาดบวก2.09จุด
หุ้นปิดตลาดที่ระดับ 1,034.06 จุด เพิ่มขึ้น 2.09 จุด หรือ +0.20% มูลค่าการซื้อขาย 39,668.88 ล้านบาท
3 ธ.ค. 2553

หุ้นปิดตลาดที่ระดับ 1,034.06 จุด เพิ่มขึ้น 2.09 จุด หรือ +0.20% มูลค่าการซื้อขาย 39,668.88 ล้านบาท 
นายธวัชชัย อัศวพรไชย ผู้อำนวยการ ฝ่ายวิเคราะห์หลักทรัพย์  บริษัทหลักทรัพย์โกลเบล็ก กล่าวว่า ภาพรวมตลาดหุ้นเคลื่อนไหวในกรอบแคบๆ โดยแตะสูงสุดที่ 1,040.44 จุดก็อ่อนตัวลงมา แต่ยังยืนในแดนบวกได้ตลอดทั้งวันก่อนปิดเพิ่มขึ้นเล็กน้อย เนื่องจากตลาดจะหยุดทำการ 3 วันและมีการซื้อขายในสัปดาห์หน้าเพียง 3 วันเท่านั้น ทำให้นักลงทุนขายทำกำไรออกมาก่อน
 "หุ้นยังยืนบวกได้หลังจากตัวเลขเศรษฐกิจสหรัฐออกมาดูดี ความกังวลวิกฤตหนี้ของกลุ่มยุโรปเริ่มลดลง หลังจากกลุ่มยูโรวางเงินสำรองและพร้อมเพิ่มสภาพคล่องให้ ทำให้ภาพรวมตลาดไม่มีปัจจัยลบมากนัก"นายธวัชชัย กล่าว
สำหรับแนวโน้มสัปดาห์หน้าคาดว่าดัชนีน่าจะปรับตัวทดสอบแนวต้าน 1,040-1,050 จุด แม้จะมีการพิจารณาคดีเงินบริจาค 258 ล้านบาทให้พรรคประชาธิปัตย์วันที่ 9 ธ.ค. แต่คาดว่าจะผ่านไปได้ด้วยดี โดยกลยุทธ์การลงทุนในระยะสั้นหากมีหุ้นอยู่ให้ถือต่อดัชนีมีโอกาสทำนิวไฮได้จากเม็ดเงินที่เข้ามาเพื่อทำวินโดว์ เดรสซิ่ง ส่วนนักลงทุนระยะกลางถือข้ามปีได้
หุ้น 5 อันดับแรกที่มีมูลค่าการซื้อขายสูงสุด ได้แก่
TRUE ปิดที่ 6.60 บาท บวก 0.30 บาท หรือ +4.76% มูลค่าการซื้อขาย  2,843 ล้านบาทPTT  ปิดที่ 321.00 บาท ไม่เปลี่ยนแปลง มูลค่าการซื้อขาย 2,401 ล้านบาทPTTCH ปิดที่ 158.00 บาท บวก 0.50 บาท หรือ +0.32% มูลค่าการซื้อขาย 2,025 ล้านบาทIVL ปิดที่ 60.00 บาท บวก 1.00 บาท หรือ +1.69% มูลค่าการซื้อขาย 1,944 ล้านบาทPTL ปิดที่ 38.50 บาท ลดลง 1.50 บาท หรือ -3.75% มูลค่าการซื้อขาย 1,748 ล้านบาท